31992R1911
L 192/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1911/92 НА КОМИСИЯТА
от 9 юли 1992 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 1039/92 (2), и по-специално член 9 от него,
като имa предвид, че с цел да се осигури еднакво прилагане на Комбинираната номенклатура, приложена към упоменатия регламент, е необходимо да се приемат разпоредби за класирането на стоките, включени в приложението към настоящия регламент;
като има предвид, че с Регламент (ЕИО) № 2658/87 се определят общите правила за тълкуването на Комбинираната номенклатура, и че тези правила се прилагат също към която и да е друга номенклатура, изцяло или частично основаваща се на нея, или която добавя подразделения към нея, и която е установена чрез специални разпоредби на Общността, с оглед на приложението на тарифни или други мерки, свързани с търговията със стоки;
като има предвид, че чрез прилагане на упоменатите общи правила стоките, описани в колона 1 от приложената таблица към настоящия регламент, трябва да се класират под съответните кодове по КН, посочени в колона 2, въз основа на мотивите, посочени в колона 3;
като има предвид, че е подходящо, предвид мерките, които са в сила в Общността относно системите за двоен контрол и за предварително и последващо наблюдение на текстилните продукти при внос в Общността, обвързващата тарифна информация, издадена от митническите органи на държавите-членки, която не отговаря на разпоредбите на настоящия регламент, да може да продължи да се използва съгласно разпоредбите на член 6 от Регламент (ЕИО) № 3796/90 на Комисията (3) в продължение на определен период от титуляра, ако е сключен договор, както се предвижда в член 14, параграф 3, втора алинея, букви а) или б) от Регламент (ЕИО) № 1715/90 на Комисията (4); като има предвид, че мерките, предвидени в настоящия регламент, са в съответствие със становището на Комитета по номенклатурата относно продукти с номера 1, 3, 4, 5, 6, 7, 8, 9 от приложената таблица;
като има предвид, че Комитетът по номенклатурата не е представил становище в срока, определен от неговия председател, по отношение на продукт № 2 от приложената таблица,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от приложената таблица, се класират под съответните кодове по Комбинираната номенклатура, посочени в колона 2 от упоменатата таблица.
Член 2
Предвид мерките, които са в сила в Общността, относно системите за двоен контрол и за предварително и последващо наблюдение на текстилни продукти при внос в Общността, обвързващата тарифна информация за класирането на стоки в Комбинираната номенклатура, издадена от митническите органи на държавите-членки, които не отговарят на разпоредбите на настоящия регламент, да може да продължи да се използва съгласно член 6 от Регламент (ЕИО) № 3796/90 от собственика за период от 60 дни, считано от датата на влизане в сила на настоящия регламент, ако е сключен договор, такъв, както се предвижда в член 14, параграф 3, втора алинея, букви а) или б) от Регламент (ЕИО) № 1715/90 на Комисията.
Член 3
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 юли 1992 година.